- Hindi News
- National
- जुआरी भाग न जाएं, इसलिए बस में सिविल ड्रेस में पहुंची पुलिस, 31 को किया गिरफ्तार
जुआरी भाग न जाएं, इसलिए बस में सिविल ड्रेस में पहुंची पुलिस, 31 को किया गिरफ्तार
इंदौर | खजराना क्षेत्र में बड़े जुए की सूचना पर बस भरकर पुलिस सिविल ड्रेस में पहुंची। जुआरी कुछ समझ पाते उसके पहले ही पुलिस ने उन्हें घेर लिया और 31 आरोपियों को पकड़ लिया। उनके पास से 1 लाख 46 हजार रुपए जब्त किए। खजराना टीआई कमलेश शर्मा ने बताया सोमवार रात 3.30 बजे मुखबिर से सूचना मिली थी कि शेरशाह सूरी नगर में बड़ी संख्या में लोग मैदान में जुआ खेल रहे हैं। पुलिस ने तत्काल कार्रवाई कर घेराबंदी कर उन्हें पकड़ा। जुआरी भाग न जाएं इसलिए पुलिस की गाड़ी के बजाए, बस लेकर पहुंचे और पुलिसकर्मी सिविल ड्रेस में थे। बाद में 31 जुआरियों को बस में ही लेकर थाने पहुंचे। पुलिस ने यहां से अकरम, सतीश, शहजाद, राजेश, शेख, रवि, जावेद सहित अन्य जुआरियों को पकड़ा। इनका पुराना रिकाॅर्ड भी निकाला जा रहा है।
tgl_Latn sot_Latn hin_Deva hin_Deva hin_Deva